Uniuersis presentes litteras inspecturis, Robertus de Baubigneyo decretorum doctor, humilis abbas monasterii Sancti Stephani de Diuione ordinis sancti Augustini, lingonensis diocesis, et totus eiusdem loci conuentus, salutem et dilectionem in domino Jhesu Christo. Notum facimus nos, ob utilitatem et commodum nostrum et dicti monasterii nostri, ex certa nostra sciencia et cum deliberacione matura, conuenisse cum Perrino, filio quondam deffuncti Jaquini le Tiller de Longo Campo, et Perreneta eius uxore filia quondam deffuncti Andree Monardi, presentibus, stipulantibus et nobiscum tractantibus in hunc modum qui sequitur, videlicet quod precio et somma mediana quinquaginta francorum auri boni et iusti ponderis, cugni domini nostri Francie regis, nobis per dictos coniuges traditorum et solutorum, ac per nos in bonos usus necessarios et utiles dicti monasterii nostri appositorum et commissorum unde nos tenemus pro bene contentis, quictantes eos exinde pro eo eciam quod dictus Perrinus, per totum vite sue cursum, nobis et dicto monasterio, successoribusque nostris, famulari et seruire tenetur, et promisit in officio sergenterie dictumque sergenterie nostre officium nostra villa de Cutigneyo finagio iusticia et juridicione nostris ac earum pertinenciis durante eius vita in suo periculo et in eadem de Cutigneyo villa continue morari pro dicto officio exercendo bene et fideliter atque diligenter, commodumque et honorem ac il... nostrum et dicti monasterii nostri faciendo et obseruando toto posse, necnon dampnum et dedecus euitando, et dum sciuerit nobis aut successoribus nostris nunciando tenetur et etiam promisit. Nos ipsis Perrino et Perrenete coniugibus presentibus et ut supra stipulantibus et acceptantibus dedimus et concessimus, damusque et concedimus ex nunc per presentes, per tota vite illorum et superuiuentis ex ipsis tempora, prebendam suam in dicto monasterio nostro per eos et eorum quemlibet accipiendam et habendam qualibet septimana, videlicet pro dicto Perrino quadraginta michas seu panes albos durante vita sua et pro dicta Perreneta durante etiam eius vita viginti octo michas seu panes nigros tales quales dantur et est dare consuetum aliis prebendariis nostris et vna ad hoc pro dicto exercicio dicte sergenterie per dictum Perrinum ut predicitur faciendo, dabitur sibi a nobis et successoribus nostris quolibet anno vite sue vna roba robis maiorum et aliorum clientum dicti monasterii consimilis, et hoc sibi dare et facere necnon irreuocabiliter et perfecte adimplere tenemur et promictimus per nos et successores nostros per juramenta nostra et sub votis religionis nostre, obligando ad hoc ac omnibus et singulis iuridicionibus tam ecclesiasticis quam secularibus submictendo nos et dictum monasterium nostrum atque omnia et singula bona nostrorum monasteriique nostri predicti et successorum nostrorum presencia pariter et futura quacunque, cum omni renunciacione totius juris consuetudini atque facti. In quorum omnium robur et testimonium premissorum nos presentes litteras sigillorum nostrorum duximus appensione muniri. Datum in dicto monasterio nostro die sabbati qua cantatum fuit in sancta dei ecclesia reminiscere, anno domini millesimo trecentesimo nonagesimo quinto.